शबाना आजमी ने कास्टिंग निर्देशक को लेकर कही ये बात, जानिए क्या है वजह  
शबाना आजमी ने कास्टिंग डायरेक्टर को लेकर कही ये बात
जावेद अख्तर के साथ एक कार्यक्रम में पहुंची थी शबाना
बताया कास्टिंग डायरेक्टर को महत्वपूर्ण
दिग्गज अभिनेत्री शबाना आजमी (Shabana Azmi) का मानना है कि आज के दौर में फिल्में बनाने में कास्टिंग निर्देशक बड़ी भूमिका निभाते हैं. मुंबई में मंगलवार को पति जावेद अख्तर (Javed Akhtar) के साथ एक कार्यक्रम में वर्तमान में भारतीय सिनेमा के विकास के बारे में बात करते हुए शबाना ने कहा, "मुझे लगता है कि भारतीय सिनेमा परिवर्तन के दौर से गुजर रहा है, क्योंकि लोगों को महसूस होने लगा है कि कंटेंट ही सबसे महत्वपूर्ण है. फिल्मकार लेखन में बहुत ध्यान दे रहे हैं." आजमी ने यह महसूस किया है कि कास्टिंग निर्देशक खास तौर पर फिल्म बनाने की प्रक्रिया में बड़ी भूमिका निभा रहे हैं.
शबाना आजमी (Shabana Azmi) ने आगे कहा, "मुझे इस बात से खुशी होती है कि अभिनय ने एक अपना एक अलग स्तर बना लिया है, क्योंकि लोग कास्टिंग निर्देशकों के महत्व को समझ रहे हैं. यहां तक कि अगर किसी अभिनेता को किसी फिल्म में केवल दो पंक्तियां ही कहनी हैं, तो भी कास्टिंग निर्देशक यह सुनिश्चित करते हैं कि अभिनेता स्क्रीन पर विश्वसनीय दिखें. पहले ऐसा कभी नहीं होता था."
उन्होंने आगे कहा, "पहले कुछ ऐसे अभिनेता थे जो कुछ भूमिकाओं के लिए ही बने होते थे, लेकिन अब वास्तव में अच्छे अभिनेता लाए जा रहे हैं. ऐसे में मुख्य अभिनेताओं को भी ईमानदारी से अपना काम करने की प्रेरणा मिलती है."